L 293/34 Den Europæiske Unions Tidende 9.10.2014 RÅDETS AFGØRELSE 2014/700/FUSP af 8. oktober 2014 om ændring af afgørelse 2013/183/FUSP om restriktive foranstaltninger over for Den Demokratiske Folkerepublik Korea RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 29, under henvisning til Rådets afgørelse 2013/183/FUSP om restriktive foranstaltninger over for Den Demokratiske Folkere- publik Korea ()), særlig artikel 19, og ud fra følgende betragtninger: (1) — Rådet vedtog den 22. april 2013 afgørelse 2013/183/FUSP. (2) > Den 28. juli 2014 godkendte sanktionskomitéen, der er nedsat i henhold til De Forenede Nationers Sikkerheds- råds resolution 1718 (2006) om Den Demokratiske Folkerepublik Korea (»sanktionskomitéen«), tilføjelsen af en ny enhed til sin konsoliderede liste over personer og enheder, der er omfattet af restriktive foranstaltninger. (3) — Den 30. juli 2014 ajourførte sanktionskomitéen listen over personer og enheder, der er omfattet af restriktive foranstaltninger. (4) — I overensstemmelse med artikel 22, stk. 1, i afgørelse 2013/183/FUSP bør listen i bilag I til nævnte afgørelse derfor ændres i overensstemmelse hermed. (5) — Efter meddelelsen om, at en person på listen er afgået ved døden, bør bilag II til afgørelse 2013/183/FUSP også ændres i overensstemmelse hermed — VEDTAGET DENNE AFGØRELSE: Artikel 1 Bilag I og II til afgørelse 2013/183/FUSP ændres som anført i bilaget til nærværende afgørelse. Artikel 2 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Luxembourg, den 8. oktober 2014. På Rådets vegne M. LUPI Formand () EUTL 111 af 23.4.2013, s. 52.